কয়েকমাস আগে কমনওয়েলথের সরকার প্রধানদের ২৫তম সভায় আমাদের মাননীয় প্রধানমন্ত্রী শেখ হাসিনা তাঁর ২০ মিনিটের বক্তব্যে নারীর ক্ষমতায়ন এবং শিক্ষায় বাংলাদেশের অগ্রগতি ও তাঁর সরকারের সময় নেওয়া বিভিন্ন পদক্ষেপের কথা তুলে ধরে যথার্থই বলেছেন যে- ‘সম্ভবত বাংলাদেশের সংসদই বিশ্বের একমাত্র সংসদ যেখানে স্পিকার, সংসদ নেতা, বিরোধী দলীয় নেতা, সংসদ উপনেতা চারজনই নারী।’ বাংলাদেশের প্রতিটি ক্ষেত্রে নারীর অগ্রগতিকে এ বক্তব্য উৎসাহিত করবে- এতে কোনো সন্দেহ নেই।